**Zmluva o poskytovaní služieb komplexnej veterinárnej starostlivosti č.2019/01/VET**

*uzavretá v zmysle Obchodného zákonníka č. 513/91 Zb. v znení neskorších zmien a doplnkov, v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov*

**Čl. I**

**Zmluvné strany**

* 1. **Objednávateľ:**

názov: Zoologická záhrada Košice

so sídlom: Ulica k Zoologickej záhrade 1, 040 01 Košice - Kavečany

IČO: 00083089

konajúci : Mgr. Erich Kočner - riaditeľ

Bankové spojenie: Prima banka Slovensko a.s.

Číslo účtu (IBAN): SK03 5600 0000 0004 1725 3003

SWIFT: KOMASK2X

Kontakt: 055 7968011

E-mail: zoo@zookosice.sk

(ďalej len „objednávateľ“)

a

**Poskytovateľ:**

Sídlo:

V zastúpení:

IČO:

DIČ:

Bankové spojenie:

Číslo účtu (IBAN):

Kontakt:

E-mail:

(ďalej len *„poskytovateľ* “)

**Čl. I.**

**Základné ustanovenia**

1. Poskytovateľ sa touto zmluvou zaväzuje poskytovať objednávateľovi kompletnú veterinárnu starostlivosť vymedzenú v čl. II. tejto zmluvy a v súlade s prílohou č. 1 tejto zmluvy.
2. Objednávateľ sa zaväzuje zaplatiť za poskytnuté služby (predmet zmluvy) cenu vymedzenú v čl. IV tejto zmluvy v súlade s podmienkami stanovenými v čl. V. a VI. tejto zmluvy.
3. Podrobný opis poskytovaných služieb, ktoré sú predmetom tejto zmluvy, vychádza z ponuky poskytovateľa, ktorú predložil poskytovateľ ako úspešný uchádzač objednávateľovi v rámci zákazky s nízkou hodnotou s predmetom zákazky Veterinárna služba - poskytovanie služieb komplexnej veterinárnej starostlivosti pre Zoologickú záhradu Košice, vyhlásenej dňa ......................

**Čl. II.**

**Predmet zmluvy**

1. Predmetom zmluvy je poskytnutie kompletnej veterinárnej starostlivosti pre cca 280 druhov zvierat rôznych systematických skupín (bezstavovce, ryby, paryby, obojživelníky, plazy, vtáky a cicavce). To znamená diagnostikovanie chorôb, stanovenie terapie, vstupné prehliadky, chirurgické operácie a anestézia zvierat, vrátane:

* nepretržitej t.j. 24 hodinovej dostupnosti poskytovania služby
* Denná prítomnosť v ZOO počas pracovných dní min. 2 hod, obvykle od 8.00 - 10.00
* ošetrenie zvieraťa do 1 hodiny od nahlásenia požiadavky
* vykonávania klinických vyšetrení, príjmových prehliadok, liečenia, chirurgických zákrokov a imobilizácie
* stanovenia výživy zvierat, tj. poskytnutia doporučení pre vylepšenie kŕmnej dávky zvierat
* zabezpečenia prevencie pred nákazami: príjmové prehliadky, karanténa, karanténny poriadok, vypracovanie plánu veterinárnej prevencie, vakcinácie a odčervenia
* zabezpečenia liečiv, preparátov a medikovaných kŕmnych premixov
* konzultovania priebehu liečby s pracovníkmi vedenia objednávateľa
* kontroly účinnosti liečby a rozhodovania o zmene liečby
* spracovania a vykonávania ročného plánu preventívnych veterinárnych opatrení
* zabezpečenia kompletného odčervovania všetkých zoo zvierat, výberu vhodných prípravkov, kontroly ich dávkovania a celého priebehu dehelmintizácie (podľa potrieb zoo a časového harmonogramu)
* zodpovednosti za výber vitamínových a minerálnych prípravkov, výpočtu dávkovania, ich aplikácie a sledovania účinnosti
* poradenská činnosť pri dezinfekcii, dezinsekcii a výberu a aplikácie prípravkov
* zaisťovania výberu a aplikácie vakcinácií (podľa celoplošného plánu)
* vykonávania nezameniteľného označovania živočíchov a odberu vzoriek krvi (ich uskladnenie)
* rozhodovania o spôsobe antikoncepcie
* komunikácie s Regionálnou veterinárnou a potravinovou správou Košice a Štátnou veterinárnou a potravinovou správou Bratislava podľa potrieb objednávateľa, zhromažďovania a poskytovania výsledkov veterinárnych vyšetrení, protokolov a testov zoologického úseku (na vyžiadanie) alebo archívu objednávateľa
* konzultácií s odborníkmi z Komisie veterinárnych lekárov pri UCSZOO a s medzinárodnými odborníkmi
* pripravovania odborných príspevkov na stretnutia veterinárov a ostatných odborných komisií UCSZOO
* poskytovania pravidelných reportov (polročné, koncoročné) s prehľadom veterinárnych činností podľa príslušnej štruktúry pre potreby výročných správ a hlásení
* spolupráce s odborom výživy a záhradníctva a s vedúcimi úsekov – upresňovanie kŕmnych dávok podľa potrieb racionálnej výživy, kontrola dodržiavania kŕmnych dávok pre všetky chované druhy zvierat, kontrola kvality krmív, vitamínový a minerálny program
* podľa dohody so zoologickým úsekom odborom zaisťovať veterinárnu administratívu s RVPS v Košiciach alebo ŠVS Bratislava - tuzemskú a zahraničná. dovozy a vývozy zvierat v rámci EÚ (skúsenosti so systémom TRACES) a tretích krajín (poskytovateľ posudzuje podmienky dovozu alebo vývozu, stanovuje postup a trvanie karantény, pomáha s vybavením certifikátov do tretích krajín, vykonáva potrebné vyšetrenia potrebné k vývozu (dovozu), eventuálne vypracúva doplňujúce sprievodné listy k transportu
* akceptovania interných dohôd a postupov (poskytovateľ je napríklad v čase neprítomnosti povinný zabezpečiť za seba adekvátnu náhradu, v predstihu dodať zoznam kontaktných telefónov zastupujúcich kolegov, ktorí budú oboznámení s postupom a podľa potreby poskytnú požadovaný servis)
* zabezpečenia dohľadu a veterinárnej administratívy pri tuzemských a zahraničných transportoch zvierat

**Čl. III.**

**Čas plnenia**

1. Zmluvné strany sa dohodli, že predmet zmluvy bude realizovaný v období12 mesiacov od nadobudnutia účinnosti tejto zmluvy alebo do vyčerpania limitu v zmysle cenovej ponuky predloženej v rámci zákazky s nízkou hodnotou, max. do .............. Eur podľa toho, čo nastane skôr.

**Čl. IV.**

**Cena za poskytované služby.**

1. Zmluvné strany sa dohodli na cene v zmysle cenovej ponuky predloženej poskytovateľom. Cenová ponuka obsahujúca podrobný rozpis cien za jednotlivé úkony tvorí prílohu č.1 tejto zmluvy.
2. Daň z pridanej hodnoty („DPH“) bude účtovaná v zmysle platných právnych predpisov SR v čase poskytovania služby.

**Čl. V.**

**Platobné podmienky**

1. Poskytovateľ vystaví objednávateľovi faktúru po riadnom poskytnutí služby, maximálne však 1-krát mesačne. Prílohou faktúry bude výkaz poskytnutých služieb veterinárnej starostlivosti za fakturované obdobie, schválený a podpísaný vedúcim zoologického úseku objednávateľa.
2. Faktúra bude obsahovať identifikačné údaje objednávateľa a poskytovateľa, dátum splatnosti, označenie peňažného ústavu, číslo zmluvy zhotoviteľa a prípadné ostatné náležitosti v zmysle osobitného zákona.
3. Objednávateľ sa zaväzuje zaplatiť poskytovateľovi dohodnutú cenu, po riadnom poskytnutí služby a fakturácii v lehote do 30 dní odo dňa doručenia faktúry.
4. Objednávateľ zaplatí dohodnutú cenu za službu, riadne vyfakturovanú poskytovateľom bezhotovostným stykom na účet uvedený poskytovateľom v tejto zmluve.
5. Objednávateľ je oprávnený vrátiť poskytovateľovi faktúru, ak neobsahuje náležitosti stanovené zákonom, ak nezodpovedá poskytnutým službám alebo ak neobsahuje ceny a úkony v zmysle tejto zmluvy a jej príloh

**Čl. VI.**

**Práva a povinnosti zmluvných strán**

1. Poskytovateľ sa zaväzuje vykonať odborné veterinárne zákroky a liečbu s odbornou starostlivosťou a včas.
2. Poskytovateľ vedie odo dňa začatia poskytovania služby denník, kde uvedie všetky vykonané úkony súvisiace s plnením zmluvy. Denník poskytne kedykoľvek na vyžiadanie poverenej osobe objednávateľa k nahliadnutiu.
3. Po uplynutí fakturačného obdobia (kalendárneho mesiaca) predloží poskytovateľ objednávateľovi k prevzatiu súpis vykonaných úkonov za fakturačné obdobie, doložený kópiou denníka poskytovania služby.
4. Poskytovateľ bude v relevantných prípadoch používať vlastné vybavenie na distančnú imobilizáciu a vybavenie na operácie a liečebné zákroky (orgánové, osteosyntézy, inhalačná anestézia, monitoring) ako aj zariadenia pre USG a i.
5. Poskytovateľ je povinný zabezpečiť neustálu tj. 24 hodinovú dostupnosť poskytovania služby na tel. čísle: ....................., v núdzovom prípade poskytne servis do 1 hodiny, v prípade neprítomnosti zabezpečí zastupovanie.
6. Zmluvné strany sa ďalej dohodli, že predmetom fakturácie budú príplatky za pohotovostnú službu ( sobota, nedeľa, sviatky, cez pracovný týždeň po 18.00 ) vo výške 20,- € a cena za dopravu a prepravu ....... €/km.
7. Objednávateľ je oprávnený vykonávať priebežnú kontrolu poskytovania služieb poverenými pracovníkmi objednávateľa.
8. Objednávateľ je povinný poskytnúť maximálnu možnú personálnu a logistickú súčinnosť poskytovateľovi pri plnení tejto zmluvy
9. O potrebných veterinárnych úkonoch rozhodne poskytovateľ a tieto odsúhlasí s určenými zástupcami objednávateľa, ktorí sú poverení tiež kontrolou: Mgr. Erich Kočner – riaditeľ, Ing. Patrik Pastorek - zoológ
10. Objednávateľ je povinný do piatich pracovných dní od odovzdania súpis prekontrolovať a odsúhlasiť, prípadne odmietnuť s odôvodnením odmietnutia.

**Čl. VII.**

**Záverečné ustanovenia**

1. Právne vzťahy, práva a povinnosti, ktoré nie sú upravené touto zmluvou sa riadia príslušnými ustanoveniami Obchodného zákonníka.
2. Zmluvné strany prehlasujú, že túto zmluvu uzavreli slobodne, vážne, žiadna zo zmluvných strán nebola v tiesni a omyle, a ani za nápadne nevýhodných podmienok.
3. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke ZOO Košice.
4. Zmluvu možno meniť len obojstranným písomným prejavom zmluvných strán vo forme písomných dodatkov, za predpokladu splnenia podmienok uvedených v § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Zmena nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia na webovej stránke ZOO Košice.
5. Zmluvné strany sa dohodli, že pred uplynutím platnosti zmluvy podľa č. III ods. 1 tejto zmluvy, možno zmluvu ukončiť nasledovne:
6. dohodou zmluvných strán
7. výpoveďou bez udania dôvodu s 3 mesačnou výpovednou lehotou, ktorá začne plynúť od prvého dňa nasledujúceho mesiaca po mesiaci, v ktorom bola výpoveď doručená
8. odstúpením od zmluvy v prípade podstatného porušenia tejto zmluvy druhou zmluvnou stranou. Za podstatné porušenie zmluvy v prípade poskytovateľa sa považuje oneskorené poskytnutie služieb, alebo v nedostatočnej kvalite, alebo v rozpore s potrebami objednávateľa.
9. Táto zmluva je vyhotovená v 2 vyhotoveniach, z ktorých objednávateľ dostane 1 a poskytovateľ dostane 1 vyhotovenie podpísané oprávnenými zástupcami zmluvných strán.

**Za objednávateľa:**  **Za poskytovateľa:**

V Košiciach, dňa .................. V ................................, dňa .................

.................................................... .............................................................

Mgr. Erich Kočner

riaditeľ